Долбоор

**КЫРГЫЗ РЕСПУБЛИКАСЫНЫН МИНИСТРЛЕР КАБИНЕТИНИН ТОКТОМУ**

**Бириккен улуттар уюму тарабынан түзүлгѳн уюмдар (ѳкүлчүлүктѳр) аркылуу дары-дармек каражаттарын жана медициналык буюмдарды мамлекеттик сатып алууларынын**

**Тартибин бекитүү жѳнүндѳ**

"Мамлекеттик сатып алуулар жөнүндө" Кыргыз Республикасынын Мыйзамынын 23-беренесинин 4-бөлүгүнүн 21-пунктун ишке ашыруу максатында, "Кыргыз Республикасынын Өкмөтү жөнүндө" Кыргыз Республикасынын Конституциялык мыйзамынын 10 жана 17-беренелерине ылайык Кыргыз Республикасынын Министрлер Кабинети токтом кылат:

1.Бириккен Улуттар Уюму тарабынан түзүлгѳн уюмдар (ѳкүлчүлүктѳр) аркылуу медициналык буюмдарды мамлекеттик сатып алуулар Тартиби тиркеме ылайык бекитилсин.

2.Зарылдыгына карай дары-дармек каражаттарын жана медициналык буюмдарды мамлекеттик сатып алууларды ишке ашыруу ниети жѳнүндѳ Бириккен Улуттар Уюму тарабынан түзүлгѳн тиешелүү уюмдары (ѳкүлчүлүктѳрү) менен Кыргыз Республикасынын Министрлер Кабинетинин атынан (макулдашуу, меморандум) келишимди түзүүгѳ Кыргыз Республикасынын Саламаттык сактоо жана социалдык ѳнүктүрүү министрлигине ыйгарым укук берилсин.

3. Ушул Тартипке ылайык сатып алууларда "Мамлекеттик сатып алуулар жөнүндө" Кыргыз Республикасынын Мыйзамынын 27-беренесинин 1-бөлүгүнүн 4-пункту колдонулбай тургандыгы белгиленсин.

4. Кыргыз Республикасынын Экономика жана финансы министрлиги:

- өз чечимдерин ушул токтомго ылайык келтирсин;

-мамлекеттик сатып алуулардын веб-порталында тиешелүү модулду иштеп чыгуу.

5. Бул токтомдун аткарылышын контролдоо Кыргыз Республикасынын Президентинин Администрациясынын экономика жана финансы бөлүмүнө, саламаттык сактоо жана социалдык коргоо бөлүмүнө жүктөлсүн.

6. Бул токтом расмий жарыяланган күндөн тартып күчүнө кирет.

Долбоор

Кыргыз Республикасынын Министрлер Кабинетинин токтом долбооруна

тиркеме

 «\_\_» \_\_\_\_\_\_2021 –ж. № \_\_\_

**Бириккен улуттар уюму тарабынан түзүлгѳн уюмдар (ѳкүлчүлүктѳр) аркылуу дары-дармек каражаттарын жана медициналык буюмдарды мамлекеттик сатып алууларынын**

**Тартибин бекитүү жѳнүндѳ**

**I. Жалпы жобо**

1. Ушул Тартип түз келишим түзүү усулу менен “Мамлекеттик сатып алуулар жѳнүндѳ” Кыргыз Республикасынын Мыйзамынын (мындан ары - Мыйзам) 21-беренесинин 4-бѳлүгүнүн 23-пунктуна ылайык Бириккен улуттар уюму тарабынан түзүлгѳн уюмдар (ѳкүлчүлүктѳр) (мындан ары – БУУнун уюмдары) аркылуу дары-дармек каражаттарын жана медициналык буюмдарды мамлекеттик сатып алууларды ишке ашыруу Тартибин регламенттейт.

2. Бул Тартипте төмөнкүдөй негизги терминдер жана түшүнүктөр пайдаланылат:

Бириккен Улуттар Уюму тарабынан түзүлгѳн уюмдар (ѳкүлчүлүктѳр) - Кыргыз Республикасынын Министрлер Кабинети үчүн сатып алууларды жүргүзгѳн уюм.

Сатып алуучу уюм – мамлекеттик сатып алууларды БУУ тарабынан түзүлгѳн уюмдар (мекемелер) аркылуу ишке ашыруу үчүн жооптуу болгон саламаттык чѳйрѳсүндѳ ыйгарым укуктуу мамлекеттик орган тарабынан аныкталган саламаттык сактоодогу уюм.

3. Саламаттык сактоо чөйрөсүндөгү ыйгарым укуктуу орган жана сатып алуучу уюмдар (саламаттык сактоо уюму) ѳзүнүн ишмердигинде Мыйзамды, башка Кыргыз Республикасынын ченемдик укуктук актыларын жана ушул Тартипти жетекчиликке алат.

4. Ушул Тартипке ылайык сатып алуулар төмөндөгү критерийлерге ылайык келген БУУнун уюмдарынан жүргүзүлүшү мүмкүн:

1) өкмөттөр, мамлекеттер жана/же мамлекеттик бийликтин борбордук органдары үчүн дары-дармек каражаттарын жана/же медициналык буюмдарды жана буга байланыштуу кызматтарды сатып алууну жүргүзүү боюнча кызматтарды көрсөтүүчү уюмдар;

2) уюмдарда сатып алуунун бекитилген ички эрежелеринин жана жол-жоболорунун болуусу;

3) дары-дармек каражаттарын жана/же медициналык буюмдарды тиешелүү жарактуулук мөөнөтү, талаптагыдай сапатта, зарыл санда жана таңгактагы талаптарын эсепке алуу менен сатып алууну жана берүүнү ишке ашыруучу жана/же уюштуруунун техникалык жана кесиптик жөндөмдүүлүгү;

4) Кыргыз Республикасынын Министрлер Кабинети менен келишим (макулдашуу, меморандум) түзгөн уюмдар;

5. Ушул Тартиптин 4-пунктуна ылайык дары-дармек каражаттарын жана медициналык буюмдарды сатып алуу БУУнун төмөнкү уюмдарынан жүргүзүлөт:

1) Бириккен Улуттар Уюмунун Өнүктүрүү программасы (мындан ары – БУУӨП);

2) Бириккен Улуттар Уюмунун Балдар фонду (мындан ары - ЮНИСЕФ);

3) БУУнун калктын саны жаатындагы фонду ( мындан ары – ЮНФПА).

6. БУУнун уюмдары дары-дармек каражаттарды жана медициналык буюмдарды сатып алууну ишке ашыруу ниети жөнүндө (мындан ары – ниет жөнүндө меморандум). Кыргыз Республикасынын Министрлер Кабинети менен келишим (макулдашуу, меморандум) белгилүү эмес мѳѳнѳткѳ түзүшөт. Мында мамлекеттик сатып алуулар боюнча БУУнун уюму менен конкреттүү берүүгѳ келишим тиешелүү сатып алуучу уюм менен түзүлөт.

7. Саламаттык сактоо чөйрөсүндөгү ыйгарым укуктуу орган социалдык маанилүү оорулардын жана айланасындагыларга коркунуч туудурган оорулардын тизмесин, ошондой эле дары-дармек каражаттарынын жана медициналык буюмдардын тизмегин түзѳт жана бекитет, ал ушул Тартипке ылайык сатып алуучу уюм сатып алууларды ишке ашырат. Оорулардын тизмеси жана дары-дармек каражаттарынын тизмеги тиешелүү клиникалык протокол жана/же жашоо үчүн маанилүү дары-дармек каражаттарынын жана медициналык буюмдардын тизмесине ылайык бекитилет.

**II.** **Бириккен Улуттар Уюму тарабынан түзүлгөн уюмдар (өкүлчүлүктөр) аркылуу дары-дармек каражаттарын жана медициналык буюмдарды сатып алуунун жол-жобосу**

8. Дары-дармек каражаттарды жана медициналык буюмдарды сатып алуу жол-жобосу БУУнун тиешелүү уюму менен кол коюлган ушул Тартиптин жана Меморандумдун талаптарына ылайык жүргүзүлөт.

9. Сатып алуучу уюм сатып алуулардын натыйжалуулугун жана үнөмдүүлүгүн сактоо максатында баалардын мониторингинин жыйынтыгы боюнча мамлекеттик сатып алуулардын усулун жана жол-жоболорун аныктайт.

 10.Баалардын мониторингин жүргүзүү максатында сатып алуучу уюмдун сатып алуу бѳлүмү алдын-ала сатып алууларды уюштуруу жана берүүлѳрдү ишке ашыруу үчүн зарыл болгон убакытты эске алуу менен ушул Тартиптин 5-пунктунда кѳрсѳтүлгѳн, ошондой эле Кыргыз Республикасынын дары-дармек каражаттарын жана медициналык буюмдарды берүүнү ишке ашырууга коммерциялык сунуштарды БУУнун мекемелерине, уюмдарына жиберет. Сатып алуучу уюм суроо-талаптарда коммерциялык сунуштарды берүүнүн акыркы мөөнөтүн 14 календардык күндөн кем эмес белгилейт. Суроо-талап саламаттык сактоо чөйрөсүндөгү ыйгарым укуктуу органдын расмий сайтында жарыяланууга тийиш. Суроо-талап милдеттүү түрдө төмөнкүдөй маалыматтарды камтууга тийиш:

- дары-дармек каражаттарынын жана/же медициналык буюмдардын тизмеси (эл аралык патенттелбеген аталышы);

- көлөмү (зарыл болсо "буфердик запасты" эсепке алуу менен) өлчөө бирдиги, техникалык жана сапаттык мүнөздөмөлөрү;

- товарды берүү шарттары (берүү мөөнөттөрү, муздак шарттарын үзгүлтүккѳ учуратпоонун сакталышы), товарды камсыздандыруу, коштоочу кызмат көрсөтүүлөр;

- товардын жарактуулук мөөнөтү;

- коммерциялык сунуштарды берүү мөөнөтү (күнү жана убактысы);

- коммерциялык сунуштарды берилүүгѳ тийиш болгон почта дареги же электрондук дарек,

- жана башка зарыл маалыматтар.

Коммерциялык сунуштар электрондук же кагаз түрүндө берилүүсү мүмкүн.

11. Сатып алынуучу продукцияга баалардын мониторинг натыйжаларын баалоо үчүн сатып алуучу уюм сатып алуучу уюдардын, коомчулуктун жана макудашуу боюнча башка кызыкдар тараптардын ѳкүлдѳрүнѳн турган баалоочу комиссияны түзѳт. Баалоо комиссиясы кеминде 3 адамдан турат.

12. Сатып алуучу уюмдун сатып алуулар бөлүмүнѳ мониторингдин жыйынтыгы боюнча түшкөн коммерциялык сунуштарды баалоо комиссиясынын кароосуна киргизет.

13. Баалоочу комиссия чечим кабыл алууда сатып алуучу уюмдун берүү шарттарынын, сапат талаптарынын, сатып алуучу уюмдун суроо-талабында камтылган башка шарттардын шайкештигин эсепке алуу менен сатып алуучу уюмдун суроо-талабында кѳрсѳтүлгѳн маалыматтардын негизинде карайт.

14. Баалоо комиссиясы мониторинг жыйынтыгы боюнча баалоо комиссиясы берилген бааларды көрсөтүү менен протоколду түзөт жана сатып алуулардын андан аркы жол-жобосу жөнүндө чечим чыгарат. Баалоо комиссиясынын чечими жөнөкөй көпчүлүк добуш менен кабыл алынат жана Комиссиянын бардык мүчөлөрү тарабынан кол коюлат.

15. Кыргыз Республикасында дары-дармек каражаттарды жана медициналык буюмдарды берүүнү ишке ашыруучу берүүчүлѳр тарабынан, белгиленген талаптарды эске алуу менен БУУ уюмдары тарабынан берилген баалардан тѳмѳн берилсе, эгерде сатып алуучу уюм БУУ уюмдары ѳзүнүн бааларын же белгиленген талаптардын баасын бербеген учурда, “Мамлекеттик сатып алуулар жѳнүндѳ” Мыйзамдын талаптарына ылайык берүүчүлѳрдүн арасында конкурс жүргүзѳт.

16. БУУнун уюмдары аркылуу дары-дармек каражаттарын жана медициналык буюмдарды сатып алууну ишке ашыруу жөнүндө чечим кабыл алынган учурда, жол-жобо мыйзамдын 21-беренесине ылайык ишке ашырылат.

17. Сатып алуучу уюм жеңүүчү деп берүүчү (подрядчы) менен жүргүзүлгѳн тандоо жөнүндө маалымат мамлекеттик сатып алуулар веб-порталында жарыяланган күндөн тартып беш жумуш күндөн кечиктирбестен келишимге кол коет.

Түзүлгөн келишимдин алкагында тѳлѳм сатып алуучу уюм же Кыргыз Республикасынын Саламаттык сактоо жаатындагы ыйгарым укуктуу мамлекеттик органы тарабынан жүргүзүлөт.

18. Дары-дармек препараттарын өлкөгө ташып келүүдѳ сатып алуучу уюм төмөнкүлөрдү камсыз кылууга тийиш, ыйгарым укуктуу орган тарабынан бекитилген дары-дармек препараттары боюнча нускамасын, медициналык колдонууга дары-дармек препаратын (кошумча баракча) мамлекеттик жана расмий тилдердеги аталышы.

19. Борборлоштурулган сатып алууларды жүргүзүүдѳ баардык сатып алуулар ушул Тартипке ылайык саламаттык сактоо чѳйрѳсүндѳгү ыйгарым укуктуу мамлекеттик орган тарабынан аныкталган саламаттык сактоо уюму тарабынан ишке ашырылат.

20. Келишимде колдонулган валюта жана аванстын өлчөмү Кыргыз Республикасынын Өкмөтү менен БУУнун тиешелүү уюмунун ортосунда түзүлгөн ниеттери жөнүндө меморандумда аныкталат. Эгерде бул ниеттер жөнүндө тиешелүү Меморандумдун (макулдашуунун) шарттарында каралса, алдын-ала жүз пайыздык төлөөгө жол берилет. Алдын-ала төлөө тиешелүү келишимге келишимдин бардык тараптары кол койгондон кийин гана жүргүзүлүүгө тийиш. Аванстык төлөмдүн суммасына банк кепилдиги талап кылынбайт.